Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: a 2003. évi XCII. törvényhez
Paragraph Index: 3730

5. Adó-visszaigénylés, adó-visszatérítés A visszaigényelt általános forgalmi adó kiutalása az igény benyújtását követõ hó utolsó napján esedékes, ha az adózó az általános forgalmi adónak nem alanya, de a beszerzéseit terhelõ általános forgalmi adót visszaigényelheti, és nem kérte a 22. § (6) bekezdése szerinti visszaigénylést. Egyebekben az adó visszaigénylésének, illetve visszatérítésének határidejére a 37. § (4) bekezdésének a rendelkezéseit kell alkalmazni. IV. A jövedéki adóval kapcsolatban a vámhatósághoz teljesítendõ befizetések határideje Jövedéki adó befizetése A) Jövedéki adó elõlege Az adózó a jövedéki adó elõlegét havonta, a tárgyhó 28-áig fizeti meg. B) Jövedéki adó Az adózó a jövedéki adó elõlegének és a megállapított nettó jövedéki adónak a különbözetét havonta, a tárgyhót követõ hó 20. napjáig fizeti meg, illetve ettõl az idõponttól igényelheti. Az elõbbi rendelkezések a dohánygyártmányok esetében csak arra az adóra vonatkoznak, amelyet nem adójeggyel fizetnek meg.

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes